als_Latn dik_Latn sag_Latn
FNSH rrethon Parlamentin. Te LSI mblidhen mbështetësit e saj (Burimi: Ora News, www.oranews.tv)
FNSH rrethon Parlamentin. Te LSI mblidhen mbështetësit e saj
Partia Demokratike do të zbresë sot në në shesh për të kërkuar dorëheqjen e kreut të Kuvendit Ilir Meta pas akuzave se ai ka porosituar vrasjen e dy deputetëve.
Protesta masive e thirrur nga demokratët do të nisë rreth orës 11:00 nga sheshi “Skëndërbej”.
Që në orët e para të mëngjesit nga policia e shtetit ka nisur focimi i masave të sigurisë përreth Parlamentit, pasi sot është edhe seanca plenare. Efektivë të FNSH-së kanë rrethuar godinën.
Ndërkohë nga rrethet janë nisur autobusët e parë me qytetarë që do marrin pjesë në protestë. Janë të shumtë qytetarët që janë nisur dhe me makina personale.
09: 25 Artin Halili nga Korça: Nisja prej orës 06:00, mendohet 4000 mbështetës
“Edhe nga Korça ka pasur një numër të konsiderueshëmtë mbështetësve të PD-së që janë nisur drejt Tiranës. Nisja ka nisur që prej orës 06:00, për shkak edhe të largësisë.Sipas raportimeve të PD, nga Korça dhe fshtarat përreth mendohet të jenë nisur 3000-3500 persona. Sipas Andrea Manos janë nisur 4 autobusë me qytetarë dhe pjesa tjetër me mjete personale. Ndërkohë nga Progradeci janë nisur 2 autobusë. Kreu i PD-së Pogradec, Renato Preza, flet për 400 persona. Mendohet se në total nga qarku i Korçës të jenë nisur në total 4000 persona. Ndërkohë në pjesën hyrëse dhe dalëse të qytetit ka pasur mjaft patrulla policie. Po kështu dhe në Pogradec. Krahasuar me protestën e kaluar numri i mbështetësve të nisur nga ky qark mendohet të jetë i njëjtë dhe pse ishte menduar se do të ishte më i madh”.
09: 18 Bepin Kolvataj nga Shkodra: 6000 mbështetës, ishin deklaruar 10.000 dje
“ Sipas informacioneve të PD-së, në total nga qarku i shkodrës janë 6000 mbështetës që janë nisur drejt Tiranës. Vetëm nga zona përpara teatrit “Migjeni” janë nisur 5 autobusë. Ndërkohë nga komunat, rrethi i Malësisë së Madhe dhe Pukës janë nisur në mënyrë të organizuar autobusë të tjerë me mbështetës. Po kështu PD bën me dije se një pjesë e madhe e mbështetësve janë nisur me mjete personale. Nga informacionet e deritanishme mësohet se nuk ka pasur probleme sa i përket ndalimit të tyre nga policia. Asnjë prej tyre nuk është ndaluar. Një ditë më parë PD e Shkodrës tha se 10. 000 persona kanë deklaruar se do ti bashkohen protestës. Deri tani janë nisur 6000, ndoshta në minuta në vijim do ketë nisje të tjera”.
09: 12 Arjan Zefi nga Dibra: 4000 mbështetës nga ky qark, policia ka bllokuar 4 furgonë
“Janë nisur mbi 4000 mijë persona. Nisja ka qenë e organizuar, me autobusë, furgonë dhe makina private. Ka pasur forca të shumta policie në dalje të Dibrës, në vendin e quajtur Ura e Topojanit. Kanë ushtruar kontrolle të imtësishme të drejtuesve të mjeteve si dhe pasagjerëve. Forca të shumta polic ie dhe kontrolle ka pasur dhe në dalje të Burrelit. Sapo jemi njoftuar se 4 furgonë nga komuna Lurë janë bllokuar nga policia. Mësohet se ata janë nisur nga Rrësheni, pasi kjo komunë e thellë vijon të jetë e izoluar nga dëbora”.
09:00 Korrespondentja Jerola Ziaj nga Vlora: Janë nisur 2000-2500 mbështetës
“4 autobusë janë nisur në 07:30 në afërsi të xhamisë dhe 3 të tjerë janë nisur më pas në hyrje të autostradës së Vlorës. Nisja ka qenë e organizuar. Qytetarë të shumtë janë nisur dhe me makina personale. Mendohet të jenë 2000-2500 persona të nisur nga Vlora. Në dalje të qytetit të Vlorës ka qenë një postobllok i organizuar i policisë, më tej dhe përgjatë autostradës ku ushtrojnë kontrolle të vazhdueshme për të minimizuar çdo akt të mundshëm dhune. Mbështetësit demokratë janë njoftuar dhe nga PD Vlorë që të kenë me vete mjetet e identifikimit, që mos të ketë ndalesa dhe kthime gjatë rrugës”.
08:33 Nisen autobusë nga Vlora, Dibra e Lezha
Dega e Partisë Demokratike në Vlorë bëri me dije se 6 autobusë me mbështetës janë nisur drejt Tiranës.Sipas kreut te PD, Moisi Meminaj, autobusët janë nisur nga dy pika, nga qendra dhe rruga Transballkanike.
Ndërkohë që në Elbasan, dega e PD-së së këtij qyteti tha se autobusët me mbështetës nga Elbasani do të nisen në orën 09:00.
Në të njëjtën orë do të nisen edhe nga Durrësi. Kreu i PD-së për këtë qytet, Osman Stafa thotë se 7 mijë persona do nisen drejt Tiranës.
Dhjetëra autobusë janë nisur nga Lezha. Kreu PD Lezhë, Paulin Marku, flet për 1500 protestues.
4000 mbështetës të tjerë janë nisur nga Qarku i Dibrës. Kreu PD Peshkopi, Rrahim Kaleci, tha se nisja e mbështetësve është bërë me autobusë dhe mjete personale, ndërsa shtoi se policia po ushtronkontrolle tek Ura e Topojanit Dibër.
Ora 08:22 Autobusë me mbështetës nisen edhe nga Fieri dhe Pogradeci
Edhe nga Fieri dhe Pogradeci janë nisur autobusë me mbështetës të PD. Kreu i PD-së Fier, Luan Baçi tha se nga ky qytet janë nisur disa autobusë, pa përcaktuar numër të tyre.
“ Kemi inforfmacione që policia do të na pengojë, ka ngritur postbllok tek Vija e Ngjalës. Kontroll për persona në kërkim e problematikë” tha Baçi.
Ndërsa kreu i demokratëve të Pogradecit Preza tha se 400 mbështetës nga Pogradeci janë nisur drejt kryeqytetit.
08:17 Nisen 4 autobusë me mbështetës të PD-së nga Korça
Nga qyteti juglindor i Korçës janë nisur drejt Tiranës 4 autobusë me mbështetës të PD-së që do ti bashkohen protestës. Kreu i PD-së Korçë, Andrea Mane tha se do të jenë 3 mijë mbështetës korçarë që do zbarkojnë në kryeqytet.
Ora 08:01 Nisen autobusët e parë me qytetarë nga rrethet
Nga Shkodra dhe Kukësi janë nisur autobusët e parë me mbështetës të opozitës, që do ti bashkohen protestës së thirrur në orën 11:00 në sheshin “Skëndërbej” në Tiranë.
5 autobusë me qytetarë janë nisur nga Shkodra.Demokratët e Shkodrës thonë se një pjesë e qytetarëve janë nisur me mjetet e tyre.
Ndërsa në Kukës kreu i PD-së, Arif Rexhmati, tha se protesta e sotme është kundër keqqeverisjes.
“Protesta jonë është paqësore, kundër keqqeverisjes. Është një protestë ndaj vrasjeve të porositura dhe kundër varfërisë” u shpreh ai.
12.03.2015
Burimi: Shekulli
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mri_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn